recursal/SuperWikiNEXT-32B huggingface dataset:
**Բատերստ** (անգլ.՝ Bathurst Island), կղզի Թիմորյան ծովում, պատկանում է Ավստրալիայի Հյուսիսային տարածքին։

Աշխարհագրություն
----------------

Աշխարհագրորեն մտնում է Տիվի կղզեխմբի կազմի մեջ։ Տեղակայված է մոտավորապես 80 կմ Դարվին քաղաքից դեպի հյուսիս և զբաղեցնում է գրեթե 1691,6 կմ² տարածք ։

Ամռանը Բատերստում շատ շոգ է, ջերմաստիճանը հասնում է 34 °C։ Ձմռանը մաքսիմալ ջերմաստիճանը կազմում է 33 °C, մինիմալը՝ 16 °C։

Պատմություն
-----------

Կղզին բացահայտվել է եվրոպացիների կողմից միայն 1644 թվականին, չնայած դրանից դեռ շատ վաղ այն բնակեցված է եղել ավստրալիացի աբորիգեններով։ Կղզու առաջին հայտնաբերողը եղել է հոլանդացի ճանապարհորդ Աբել Թասմանը։ Ավելի ուշ, 1818 թվականին, կղզին հետազոտեց Ֆիլիպ Քինգը, և անվանեց այն Հենրի Բատերստին Բատերստի 3֊րդ կոմսի անունով։ Երկար ժամանակ կղզին ուշադրություն չէր ստանում եվրոպացիների կողմից։

Կյանքը Բատերստում էական փոփոխությունների է ենթարկվել կաթոլիկ միսիոներների և եպիսկոպոս Ֆրանցիսկա Կսավյերա Գզելյայի (անգլ.՝ Francis Xavier Gsell) հայտնվելուց հետո։ 1910 թվականին նրան հաջողվեց համոզել Հարավային Ավստրալիայի ադմինիստրացիային հատկացնել իրեն 10 հազար ակր տարածք Բատր կղզու վրա, որպեսզի կատարի քրիստոնեական առաքելություն աբորիգենների համար։ Բայց քրիստոնեացման գործընթացը շատ դժվար էր ընթանում։

1942 թվականի փետրվարի 19֊ին Բատերստը ենթարկվել է ճապոնական ավիացիայի ռմբակոծության։

1967 թվականին կղզու ափ է նետվել երկուկայմանի ծովագնացության նավ «Սինագ Բետինա»։ Էկիպաժը․ Անրի Բուրդան՝ նախկին ֆրանսիացի օդաչու և նրա կին Ժոզին։ Իրենց ռոբինզոնությունը տևել է 2 ամիս։

1978 թվականին կղզու տիրապետությունը պաշտոնապես հանձնվել է տիվի աբորիգեններին։ Ներկայումս Բատերստը գտնվում է Տիվիի հողային խորհրդի տիրապետության ներքո։

Բնակչություն
------------

Կղզու ամենախոշոր բնակավայրը, Նգուիուն է (անգլ.՝ Nguiu), տեղակայված է կղզու հարավ֊արևելքում, բնակչություն կազմում է գրեթե 1450 մարդ։

Բատերստ կղզին համարվում է ավստրալիացի աբորիգենների ռեզերվացիայի մի մասը։

Ծանոթագրություններ
------------------

1. ↑  "Islands of Australia" (in անգլերեն). UN SYSTEM-WIDE EARTHWATCH Web Site. Արխիվացված from the original on 2012 թ․ մարտի 29. Retrieved 5 апреля 2009.

Արտաքին հղումներ
----------------

* Տիվիի հողային խորհուրդ Archived 2006-12-30 at the Wayback Machine. (անգլ.)
* Տիվի կղզիների արվեստը (անգլ.)
* տեղեկություն Բրիտանիկա կղզու մասին (անգլ.)
* Կղզու պատմություն (անգլ.)
* Կղզու նկարներ Archived 2008-02-13 at the Wayback Machine. (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 7529802-8 · VIAF: 244767525 · WorldCat VIAF: 244767525 |

 |
Երկու երեխա խաղահրապարակում զրուցում են և ցուցաբերում դրական վերաբերմունք
**Դիրքորոշում**, անձի ներքին և առավելապես ենթագիտակցական պատրաստակամությունը ակտիվության որևէ տեսակ իրագործելու համար։

Համառոտ նկարագրություն
----------------------

Դիրքորոշման առաջացումը, ըստ Դմիտրի Ուզնաձեի, պայմանավորված է այն հանգամանքով, որ տվյալ իրադրության մեջ օրգանիզմն ունի ակտիվ պահանջմունք, և կան նրա բավարարման համար անհրաժեշտ օբյեկտիվ պայմաններ։ Դիրքորոշումն ուղղվածություն է հաղորդում մարդու գործունեությանը և նախորդում է գիտակցական հոգեկան գործընթացներին։ Այն հոգեկան երևույթ է և չի կարող հանգեցվել իր ֆիզիոլոգիական հիմքերին։

Դիրքորոշումը կարող է լինել կարճատև հոգեվիճակ (այս դեպքում նրա սուբյեկտիվ և մասամբ գիտակցական դրսևորումը ուշադրությունն է) կամ անձի կայուն առանձնահատկություն (սևեռված դիրքորոշում՝ ըստ Դ. Ուզնաձեի), որը մշտական ուղղվածություն է հաղորդում նրա ակտիվությանը։

Սոցիալական դիրքորոշում
----------------------

Սա անձի ներքին կողմնորոշման այն հատուկ տեսակն է, որն ուղղված է դեպի այլ անձինք, սոցիալական խմբերը կամ ողջ հասարակությունը։

### Հիմնական բաղադրամասեր

Սոցիալական դիրքորոշման հիմնական բաղադրամասներն են՝

* իմացական (կոգնիտիվ) տարրերը, այսինքն՝ դիրքորոշման օբյեկտի մասին անձի ունեցած մտքերն ու մտապատկերները
* հուզական տարրերը, այն զգացմունքները, որ տվյալ դիրքորոշումն ունեցող անձը տածում է դեպի օբյեկտը և այդ զգացմունքների իրադրական դրսևորումները (սեր, ատելություն, հիացմունք, նախանձ, խանդ, հարգանք և այլն)
* գործնական մոտիվացիոն տարրեր․ դիրքորոշման օբյեկտի նկատմամբ որոշակի գործողություններ կատարելու միտումներն ու այն գործողությունները, որ մարդը կատարում է կոնկրետ իրադրույթուններում օբյեկտին հանդիպելիս։

Սոցիալական դիրքորոշման բաղադրիչները կազմում են դինամիկական համակարգ, որի տարրերից մեկի փոփոխությունը հանգեցնում է ողջ համակարգի փոփոխությունների կամ նույնիսկ տվյալ դիրքորոշման փոփոխմանը՝ մեկ այլ դիրքորոշման։

Աղբյուրներ
----------

* Նալչաջյան Ա․ Ա․ (1984 թ.). *Հոգեբանական բառարան* (Լույս ed.). Երևան. p. 240.
**Բատերֆլայ** (անգլ.՝ butterfly թիթեռ), սպորտային լողաձև։ 

Բատերֆլայ
Լողորդը, պահպանելով մարմնի հորիզոնական դիրքը, առաջ տարածած ձեռքերով կատարում է թիավարման շարժումներ դեպի ներքև և ետ, իսկ ոտքերը, ծալվելով ծնկային և կոնքազդրային հոդերում, կատարում են հրում։ Արտաշնչելիս գլուխն իջեցվում է ջրի մեջ։ Ծագել է 1934 թվականին։ 1952 թվականիին լողի միջազգային ֆեդերացիան այն ընդունել է որպես առանձին լողատեսակ՝ բաժանելով բրաս լողաձևից։ 1953 թվականին առաջացել է Բատերֆլայի ավելի կատարելագործված տարբերակը՝ դելֆին լողաձևը։

Պատմություն
-----------

Ի սկզբանե գոյություն ուներ լողի երեք տեսակ՝ արագալող, գորտնալող, արագալող մեջքի վրա։ Բատերֆլայն առաջացել է գորտնալողի «արդիականացումից»։ Ձեռքերը սկսեցին շարժել ջրի մակերեսին, ինչը խթանեց լողորդի առաջխաղացմանը։ Այնուհետև փոխեցին ոտքերի շարժումները, դարձնելով ավելի բնական։

1933 թվականի վերջին Հենրի Մայերսը լողաց այդպիսի բատերֆլայով Կենտրոնական Բրուքլինում։ Բատերֆլայը զարգանում էր գորտնալողից։ Այովա նահանգի համալսարանի լողի մարզիչ Դեվիդ Արմբրուստերը ուսումնասիրեց գորտնալողը։ 1934 թվականին նա կատարելագործեց գորտնալողի ժամանակ ջրի մակերեսին ձեռքերի շարժումների մեթոդը։ Նա նոր ոճը անվանեց «Բատերֆլայ»։ Չնայած այդ ձևը բարդ է, նրանում նկատելի է արագության զգալի բարելավում։ Մեկ տարի անց՝ 1935 թվականին Ջեք Զիգը Այովայի համալսարանից, մշակեց հարվածի տեխնիկա, կապված թիկնալողի հետ Նա այն անվանեց դելֆինի ոճ՝ ինչպես ձկան պոչի հարվածը։ Արմբրուստերը և Զիգը շուտով հայտնաբերեցին, որ այդ տեխնիկաների միաձուլումը ստեղծում են լողի շատ արագ ոճ։

Ծանոթագրություններ
------------------

1. ↑  I believe I can butterfly
2. ↑  The Online Etymology Dictionary
3. ↑  id=cSSW4RhZOiwC&pg=PA219&dq=breaststroke&hl=en&sa=X&ei=215ST8raAsK48gPyjL3wBQ#v=snippet&q=butterfly&f=false Maglischo Ernest W. Swimming fastest p. 145
4. ↑  "Техника плавания - Баттерфляй-Дельфин". Արխիվացված է the original 2016 թ․ հունվարի 28-ին. Retrieved 2017 թ․ փետրվարի 11.
5. ↑  "Техника плавания дельфином. С Постовым А.И. Продожительность 34 мин". Արխիվացված է the original 2016 թ․ հունվարի 28-ին. Retrieved 2017 թ․ փետրվարի 11.
6. 1 2  Как плавать в стиле Баттерфляй
7. ↑  Техника плавания баттерфляем

Արտաքին հղումներ
----------------

* Բատերֆլայային լող Ջեննի Թոմպսոնի հետ  Archived 2016-08-15 at the Wayback Machine.
* Լողի տեխնիկա՝ վիդեո
* Լողի չափորոշիչների աղյուսակ(չաշխատող հղում)
* Բատերֆլայային լողի վիդեո Archived 2013-05-30 at the Wayback Machine.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 307)։*  |
**Բելասիցա** (բուլղար․՝ Беласица, հուն․՝ Μπέλλες), լեռնաշղթա Բալկանյան թերակղզու վրա՝ Մակեդոնիա երկրամասում։

Լեռնաշղթային ամենաբարձր լեռնագագաթը Ռադոմիր լեռն է, որն ունի 2029 մետր բարձրություն։ Գտնվում է Հունաստանի և Բուլղարիայի միջպետական սահմանի երկայնքով։ Ընդհանուր լեռնազանգվածը գտնվում է երեք պետությունների տարածքներում․ Հունաստան (45 %), Մակեդոնիայի Հանրապետություն (35 %) և Բուլղարիա (20 %)։

Լեռնաշղթայի ընդհանուր երկարությունը կազմում է 60 կմ, իսկ լայնությունը՝ մինչև 9 կմ։ Բուլղարիայի պատմության մեջ Բելասիցայի լեռնաշղթան նշանավորվում է 1014 թվականի հուլիսի 29-ին բուլղարական և բյուզանդական բանակների միջև այստեղ տեղի ունեցած ճակատամարտում։ Ճակատամարտում հաղթեցին բյուզանդացիները և այն անմիջականորեն նպաստեց Արևմտաբուլղարական թագավորության կործանմանը։

Տես նաև
-------

* Վիտոշա

Ծանոթագրություններ
------------------

1. ↑  "Մոլորակի շուրջը՝ Բուլղարիայի ժամանակագրություն". Արխիվացված է the original 2016 թ․ մարտի 5-ին. Retrieved 2017 թ․ հունիսի 23. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Բելասիցայի լեռների լուսանկարներ Archived 2015-01-05 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |

 |
**Բրենտա** (իտալ.՝ Brenta), գետ Իտալիայում, որի հոսքը սկսվում է Տրենտո գավառում և ավարտվում Ադրիատիկ ծովում։ Տրենտինո Ալտո Ադիջե շրջանում գետը առաջացնում է համանուն գետահովիտ։ Բրենտան թափվում է Վենետոյի շրջանում գտնվող Վենետիկյան ծովածոցը։ Երկարությունը 174 կմ է, ավազանի մակերեսը՝ 1600 կմ²։

Հռոմեական կայսրության ժամանակաշրջանում գետը կոչվում էր Մեդոակուս (լատին․՝ Medoacus) և Պադովայից ոչ հեռու այն բաժամվում էր 2 թևի՝ Մեդոակուս Մայոր և Մեդոակուս Մինոր։ Միջին դարերում գետը փոխել է իր ընթացքը և Պադովայով անցնող նրա հունը զբաղեցվել է Բակիլոնե գետի կողմից։

XVI դարում գետից տարվել է առաջին ջրանցքը, որը գնում էր Ստրա գյուղից մինչև Ադրիատիկ ծով՝ շրջանցելով Վենետիկական ծովածոցը։ Երկրորդ ջրանցքը,որը հաճախ անվանում են Ռիվյերա դել Բրենտա (իտալ.՝ Riviera del Brenta), կառուցվել էր Վենետիկն ու Պադովան (որը, ըստ էության, Վենետիկի հանրապետության երկրորդ մայրաքաղաքն էր հանդիսանում) իրար միացնելու համար։

Բրենտան եղել է շատ կարևոր տրանսպորտային զարկերակ։ Ինչպես գետի, այնպես էլ Ռիվյերա դել Բրենտայի ափին կանգնած են Ֆոսկարի և Պիզանի վիլլաները և բազում այլ պալատներ և առանձնատներ, ուր ամառվա ամիսներին գնում էին Վենետիկի հարուստ բնակիչները։

Բասանո դել Գրապայում գետը հատվում է Անդրեա Պալլադիոյի կողմից 1596 թվականին նախագծված Պոնտե Վեկյոն կամ Ալպինի կամուրջով։

Գրականության մեջ
----------------

Ռուս գրականության մեջ Բրենտան գովերգել է Պուշկինը, ում այդ անունը ծանոթ էր իտալացի հեղինակների ստեղծագործություններից, իսկ Վլադիսլավ Խոդասևիչը իր Բրենտա կատարած այցելությունից հիասթափված՝ Պուշկինին ուղղված բանաստեղծական պատասխանում այն անվանել է «շիկակարմիր գետակ» և «կեղծ գեղեցկության օրինակ»։

Ծանոթագրություններ
------------------

1. ↑  "Брента, река". *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.
2. ↑  *Брента* հոդվածը Սովետական մեծ հանրագիտարանում
3. ↑  "Проект «Евгений Онегин»". Արխիվացված է the original 2009 թ․ ապրիլի 14-ին. Retrieved 2018 թ․ սեպտեմբերի 7. `{{cite web}}`: Cite has empty unknown parameter: `|dead-url=` (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուսի և Եփրոնի · Դասական հնությունների իրական բառարան |
|  |
| Չափորոշչային վերահսկողություն | BNF: 121476959 · GND: 4265834-2 · NKC: ge617100 · VIAF: 190145542728296642161 · WorldCat VIAF: 190145542728296642161 |

 |
Սվարտիֆոսս ջրվեժ
Սկաֆտաֆեդլ սառցադաշտը ամռանը

**Սկաֆտաֆեդլ**(իսլ.՝ Skaftafell), ազգային պարկ Իսլանդիայի հարավում, գտնվում է Կիրկյուբաիյարկլյոիստյուր և Հյոֆն քաղաքամասերի միջև։

Ազգային պարկը ստեղծվել է 1967 թվականի սեպտեմբերի 15-ին, որից հետո նրա սահմանները երկու անգամ մեծացել են։ Այժմն նրա տարածքը կազմում է 4807 կմ2, Սա Իսլադիայի մեծությամբ երկրերդ ազգային պարկն է։ Նրա տարածքում են գտնվում Մարսաուրդալյուր հովիտը, Կրիստինտարտինդար լեռը, Սկաֆտաֆեդլ սառցադաշտը (Վատնաիյոկյուդլ մեծ սառցադաշտի լեռնաճյուղավորում) և Լիկա հրաբուխը։

Լանդշաֆտը համանման է Ալպերի լանդշավտին, սակայն այն ձևավորվել է հազարամյակների ընթացքում կրակի (Էրայվաիյոկյուդլ հրաբուխի ժայթքումից) և ջրի (Սկեիյդարաուրիյոկյուդլ և Սկաֆտաֆեդլսիյոկյուդլ սառցադաշտերից և Սկեյդարաու, Մորսաու և Սկաֆտաֆեդլսաու գետերից) ազդեցությամբ։ Սառցե գլխարի տակ հրաբխային ժայթքումները առաջացրել են բազմաթիվ սառցե հոսքեր, որոնք զգալիորեն բարձրացրել են Սկեիյդարաու գետի ջրի մակարդակը։

Սկաֆտաֆեդլը իսլանդիայում հայտնի է իր լավ կլիմայով, ամռանը այստեղ հաճախ են լինում արևոտ օրեր, ինչը հատուկ չէ Իսլանդիայի հարավին։ Պարկում կա նաև կեչիների անտառ, այստեղ բնակվում են թռչունների և բևեռաղվեսների շատ տեսակներ։

Սվարտիֆոսս ջրվեժը (Սև ջրվեժ) թափվում է 12 մ բարձրությամբ սանդղավանդնից։ Այն իր անունը ստացել է ջրվեժի հետևում գտնվող սև բազալտե սյուներից։

Միջին դարերում պարկի տեղում եղել են մի քանի խոշոր գյուղատնտեսություններ, սակայն դրանք լքվել են հրաբուխների երկու խոշոր ժայթքումներից և դրանց հաջորդող սառցադաշտերի գոյացման պատճառով։ Ներկայումս պահպանված երկու ֆերմաները, իրենց հիմնական եկամուտը ստանում են զբոսաշրջությունից։ Պարկում կա տեղեկատվական կենտրոն և վրանային ճամբար։ Տեղանքը հանրաճանաչ է զբոսաշրջիկների շրջանում։

Ծանոթագրություններ
------------------

1. ↑  "Vatnajokull National Park". *Háskóli Íslands*. hi.is. Արխիվացված է the original 2009 թ․ ապրիլի 24-ին. Retrieved 2010 թ․ հուլիսի 9.

Արտաքին հղումներ
----------------

* Официальная веб-страница национального парка Скафтафедль Archived 2004-11-29 at the National and University Library of Iceland
* Водопад Свартифосс — фото галерея от www.islandsmyndir.is
* Фотографии, французский текст
* Glacier Guides — походы на ледники, восхождения на горные вершины и многое другое в парке Скафтафедль

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական · Մեծ նորվեգական |
|  |
| Չափորոշչային վերահսկողություն | GND: 7619111-4 · LCCN: n96068682 · VIAF: 132694273 · WorldCat VIAF: 132694273 |

 |
**Սոլդատկա,** գետ Ռուսաստանում, անցնում է Սարատովսկի շրջանի մոտով, գետի ակունքը գտնվում է Ղազախստանում։

Աշխարհագրություն և ջրաբանություն
--------------------------------

Սոլդատկան Կամելիկ գետի ձախափյա վտակն է, նրա գետաբերանը գտնվում է 157 կմ հեռավորության վրա Կամելիկի գետաբերանից։ Սոլդատկա գետի ընդհանուր երկարությունը 45 կմ է։

Սոլդատկա գետի ջուրը վերջնական արդյունքում թափվում է Մեծ Իրգիզ, Վոլգայի վտակը և այնուհետև Կասպից ծով, չունենալով հաղորդակցում համաշխարհային օվկիանոսի հետ։

Ջրային հաշվեկշռի տվյալներ
-------------------------

Ռուսաստանի պետական ջրային հաշվեկշռի տվյալներով այն պատկանում է Ստորինվոլգյան ջրային շրջանին, որի ջրային տնտեսության հատվածը Մեծ Իրգիզ գետից մինչև Սուլանսկի ջրամբարն է։ Գետի ենթավազանը բացակայում է։ Գետի ավազանը պատկանում է Վոլգաին մինչև Կասպից ծով թափվելը։

Ըստ աշխարհագրական համակարգի ջրատնտեսական շրջանացման տվյալների՝

* *Ջրային օբյեկտի, պետական ջրային գրանցման կոդը* - **11010001612112100009902**
* *Հիդրոլոգիական ուսումնասիրությունների կոդը* - **112100990**
* *Ավազանի կոդը* - **01.05.00.001**

Ծանոթագրություններ
------------------

1. 1 2  "ՌԴ Պետական ջրային հաշվեկշիռ։ Սոլդատկա". Արխիվացված from the original on 2012 թ․ հուլիսի 16. Retrieved 2017 թ․ հունվարի 7.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
**Սոցիալական պարեր** (անգլ.՝ social dance), աշխարհի տարբեր ազգերի պարային ոճերի կատեգորիա է, որով զբաղվում են ոչ որպես մրցույթ, այլ որպես ժամանց, զուգընկերների միջև կիսելով դրական զգացմունքները։ Սոցիալական պարերի մեծ մասը զուգապարեր են։ Սոցիալական պարերի ժամանակ հաճախ կատարվում է զույգերի փոխանակում։

Հայտնի սոցիալական պարերի շարքերի մեջ ընդգրկված են՝

* արգենտինական տանգո
* բալբոա
* բաչատա
* բուգի-վուգի
* վալս
* վեստ կոստ սվինգ
* զուկ
* իռլանդական սետ-պարեր
* կիզոմբա
* լինդի-հոպ
* մաշիշե
* մերենգե
* ռեգետոն
* ռուեդա
* սալսա
* սալսա դե գաֆիերա
* սեմբա
* ֆորո
* հասթլ
* տրաիբլ

և ուրիշներ։

Սոցիալական պարերը լինում են ինչպես հասարակ կատարման մեջ, այնպես էլ պահանջում են որոշակի հմտություն։ Ի հակադրություն, օրինակ, պարահանդեսային պարերի սոցիալական պարերում երկար ու բարդ սխեմաներ չկան, ժամանակակից սոցիալական պարերի մեծ մասը իմպրովիզացիա է։ Քանի որ ճշգրիտ սխեմաներ չկան, առաջնային նշանակություն է ստանում վարումը։ Գոյություն ունի այս հարցի բազմաթիվ տեսական մշակումներ։ Զուգընկերուհու վարման տեխնիկա՝ սոցիալական պարի զուգընկերների համար առավել բարդ բաղադրիչներից մեկն է։ Զուգընկերուհու խնդիրը մի փոքր այլ է՝ լսել, զուգընկերոջը և գեղեցիկ կատարել իրենց շարժումները։

Սոցիալական պարերը հիմնված են մարդկանց միջև ակտիվ շփման վրա, որոնց համար պարը դառնում շփման մի ձև։ Սոցիալական պարեր սովորեցնող ակումբների մեծ մասում, պարերի հետ պարբերաբար կազմակերպվում է պարայն երեկոներ, համատեղ տոներ և ծննդյան արարողություններ, արշավներ և նմանատիպ միջոցառումներ։

Ծանոթագրություններ
------------------

1. ↑  Dance Terminology Notebook. Skippy Blair. 1994. Altera Publishing. page 65. ISBN 0-932980-11-2.

Արտաքին հղումներ
----------------

* Brief Histories of Social Dance
* Ольга Струк. "«Social Dance в жизни взрослых»" (in ռուսերեն). на сайте клуба Fidelio. Արխիվացված է the original 2012 թ․ մայիսի 12-ին. Retrieved 2011 թ․ մարտի 12.
**Սոլոդովի տուն** (ռուս.՝ Дом Ф. Н. Солодова), մշակութային ժառանգության տարածաշրջանային նշանակության օբյեկտ Դոնի Ռոստովում, որը գտնվում է Գազետնի նրբանցք, 47 հասցեում։ Կառուցվել է XIX դարում։

Պատմություն
-----------

1880-ական թվականներին տան տարածքը մեծացվել է երկհարկանի թևի ընդլայնման հաշվին՝ ըստ ճարտարապետ Նիկոլայ Դորոշենկոյի մշակած նախագծի։ Տան սեփականատերը եղել է ալրաղացի տեր վաճառական Սոլոդովը։ Շինությունը Սոլոդովի ալրաղացի հետ մտնում էր նույն համալիրի մեջ և ուներ նույն հասցեն։ XX դարի սկզբի փաստաթղթերում նշվում էր որպես Սոլոդովի կնոջ՝ Եկատերինա Նիկոլաևնա Սոլոդովայի սեփականություն։ Այնուհետև տանը գործել է «Լուսավորության աշխատողների տուն», որը նաև կոչվում էր «Ուսուցչի տուն»։ Դրանում կար մեծ գրադարան, որից օգտվում էին ուսուցիչներն ու աշակերտները։

Ճարտարապետություն
-----------------

Բնակելի տունը կառուցվել է էկլեկտիզմի ոճով։ Պատուհանի բացվածքները զարդարված են ուղղանկյունաձև զարդաքիվերով, պատուհանների տակի խորշերը՝ վարդակներով։ Երկհարկանի շենքի հատակագիծն ուղղանկյունաձև է, նկուղը գտնվում է տան կենտրոնական մասում։ Ունի ձեղնահարկ, որն ավարտվում է երկու քառանիստ վրանածածկով։ Տունը սվաղված է։ Կիսակոր պատուհանային բացվածքները զարդարված են պարզ երեսկալներով, ցանցկեն մետաղական ճաղաշարով։ Ծեփակերտ դեկորը ներկայացված է դիմակազարդերով, որոնք զարդարված են կողպեքային քարերով և կալունակներով, դրանք նաև հանդիպում են ատտիկոսների ձևավորման մեջ։ Հիմնանորոգման ընթացքում մի քանի անգամ ձևափոխվել է տանիքը, ավելացվել է ծածկ։ Կորսվել են առաջին հարկի պատուհանների ճաղերը, ինչպես նաև պատուհանների և դռների բացվածքների սկզբնական լիցքերը։

Ծանոթագրություններ
------------------

1. ↑  Строения, памятники и здания, охраняемые на региональном уровне
2. ↑  Перечень объектов культурного наследия регионального значения г.
3. ↑  "Донской временни//Краеведческий библиотечно-библиографический журнал". Արխիվացված է the original 2017 թ․ փետրվարի 12-ին. Retrieved 2017 թ․ փետրվարի 26. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Памятники Дона.
**Սոցիալական արդարություն կուսակցություն**, հայկական քաղաքական կուսակցություն։ Այն հիմնադրվել է 1999 թվականին, և ներկայումս ղեկավարում է Արթուր Բալոյանը։

Պատմություն
-----------

Կուսակցությունը Հայաստանի խորհրդարանական ընտրություններին մասնակցել է 2003 թվականին, սակայն չի կարողացել որևէ տեղ ստանալ Ազգային ժողովում՝ հավաքելով ընտրողների ձայների ընդամենը 0,54 տոկոսը։

Կուսակցության առաջնորդ Արթուր Բալոյանը 2017 թվականի խորհրդարանական ընտրություններին մասնակցել է ՕՐՕ դաշինքի կազմում, սակայն չի կարողացել տեղ ստանալ Ազգային ժողովում։

Կուսակցությունը բոյկոտել է 2018 թվականի խորհրդարանական ընտրությունները, այն մտավախությունների պատճառով, որ ընտրություններն անարդար էին։ Սակայն կուսակցությունը հայտարարել է, որ սատարելու է անկուսակցական թեկնածուներին և սերտորեն համագործակցելու է այլ քաղաքական կուսակցությունների հետ՝ որպես արտախորհրդարանական ուժ։

2019 թվականի հունիսին Արթուր Բալոյանը մյուս անդամների հետ ստորագրել է Համահայկական ազգային համատեղ համաձայնագիր, որը կոչ է անում պաշտպանել Հայաստանի Սահմանադրությունը։

2021 թվականին Հայաստանում տեղի ունեցած քաղաքական ճգնաժամից և 2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը դատապարտել է հայ զինվորականների միջամտությունը երկրի քաղաքական գործերին։ Կուսակցությունը նաև համագործակցության հռչակագիր է ստորագրել «Ազգային ժողովրդավարական բևեռ»-ի՝ Հայաստանում ընդդիմադիր քաղաքական գործիչների դաշինքի հետ։ Հռչակագրում կոչ է արվում ՀՀ վարչապետ Նիկոլ Փաշինյանին հրաժարական տալ, աջակցել Հայաստանի և Արցախի տարածքային ամբողջականությանը և պատրաստվել ազատ և արդար ընտրությունների։

Ծանոթագրություններ
------------------

1. ↑
2. ↑  "Րաֆֆի Հովհաննիսյանը դաշինքի 1-ին տասնյակում չկա". *A1Plus*.
3. ↑  "Երաժիշտից մինչեւ բժիշկ, գործող պատգամավորից՝ թոշակառու. թիվ 11 ընտրատարածքի թեկնածուները". *Armtimes.com*.
4. ↑  "Սեյրան Օհանյանը մնաց մենակ". *hayeli.am*.
5. ↑  "«Արդարություն» կուսակցությունը չի մասնակցի արտահերթ խորհրդարանական ընտրություններին". *armenpress.am*.
6. ↑  "The Pan-Armenian National Accord Council was formed by representatives of a number of parties". *aravot.am*.
7. ↑
8. ↑  "Արխիվացված պատճենը". Արխիվացված է the original 2021 թ․ ապրիլի 16-ին. Retrieved 2021 թ․ հունիսի 6.
9. ↑  "Արխիվացված պատճենը". Արխիվացված է the original 2021 թ․ ապրիլի 17-ին. Retrieved 2021 թ․ հունիսի 6.
Ճենապակե պատկերազարդ սկահակ
**Սկահակ**, տարբեր նյութերից (արծաթ, պղինձ, փայտ, կավ և այլն) պատրաստված փոքր սկահ՝ գավաթ, բաժակ, որը հիմնականում ունի բռնակ։ Փայտյա սկահակների վրա փորագրվում, իսկ արծաթյա և պղնձյա սկահակների վրա նաև դրվագվում են երկրաչափական, բուսական (խաղողի ողկույզ, նուռ և այլն) զարդանախշեր, թռչնապատկերներ։ Արծաթյա սկահակները պատրաստվում են նաեւ մանրարուրք եղանակով։

Ժամանակակից սկահակների պատրաստման համար օգտագործվում են ոսկրաճենապակի, չջնարակված կավ, ճենապակի, ջերմադիմացկուն կերամիկա ևն։ Ներկայիս ստանդարտներով սկահակ են համարվում այն գավաթները, որոնք չափերով մոտ մեկ ու կես անգամ գերազանցում են թեյի միջին գավաթները։

Փայտե սկահակներ պատրաստվել են հնագույն ժամանակներից, սակայն դրանց մեծամասնությունը չի պահպանվել։

Կավագործական սկավառակի ստեղծումը նպաստել է կավե սկահակների պատրաստմանը։

6-7-րդ դարերում Չինաստանում ճենապակու ստեղծումը նպաստել է սառը և տաք հեղուկների համար նախատեսված սկահակների արտադրության նոր տեխնոլոգիայի առաջացմանը։

Ծանոթագրություններ
------------------

1. ↑  Shearlock, Carolyn; Irons, Jan (2012 թ․ սեպտեմբերի 14). *The Boat Galley Cookbook: 800 Everyday Recipes and Essential Tips for Cooking Aboard : 800 Everyday Recipes and Essential Tips for Cooking Aboard: 800 Everyday Recipes and Essential Tips for Cooking Aboard*. McGraw Hill Professional. ISBN 9780071782364.
2. 1 2  "Porcelain". Columbia Encyclopedia Sixth Edition. 2008. Retrieved 2008 թ․ հունիսի 27.
3. ↑  "Ceramic Web Page Tutorials". *Ceramicstudies.me.uk*. Retrieved 2012 թ․ նոյեմբերի 16.
4. ↑  G. J. Monson-Fitzjohn, B.Sc. F.R.Hist.S. *Drinking Vessels of Bygone Days*. Արխիվացված է the original 2010 թ․ հուլիսի 19-ին.`{{cite book}}`: CS1 սպաս․ բազմաթիվ անուններ: authors list (link)

Վիքիբառարան

|  |  |
| --- | --- |
|  | Ընթերցե՛ք **«սկահակ»** բառի բացատրությունը Հայերեն Վիքիբառարանում։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 436)։*  |
Ամերիկյան առեղծված դրամա հեռուստասերիալ «Սիրելի փոքրիկ խաբեբաների» **Յոթերորդ և վերջին եթերաշրջանը**՝ հիմնված Սառա Շեպարդի համանուն գրքից, նորացվել է 2014 թվականի հունիսի 10-ին երկու լրացուցիչ եթերաշրջաններով և դարձել Freeform-ի ամենաերկար օրիգինալ սերիալը։
Եթերաշրջանը բաղկացած կլինի 20 դրվագներից, որի տասը դրվագ կթողարկվի ամռանը 2016 թ. իսկ մնացած տասը դրվագները կթողարկվեն ձմռանը 2017թ.։ Եթերաշրջանը եթեր կհեռարձակվի 2016 թվականի հունիսի 21-ին Freeform-ի եթերում։ Ստեղծումը և նկարահանումները սկսվել են մարտի վերջերին 2016 թվականի, ինչը հաստատվել է շոութողարկող Մառլեն Քինգի կողմից։ Եթերաշրջանի պրեմիերան գրվել է Մառլեն Քինգի կողմից և ղեկավարվել Ռոն Լագոմարսինոյի կողմից։ Քինգը հրապարակել է պրեմիերայի վերնագիրը Twitter-ում 2016 թվականի մարտի 17-ին։

### Ակնարկ

Իրենց նոր հոգեառին բացահայտելու ծրագրի ձախողվելուց և Հաննայի կյանքը վտանգի ենթարկելուց հետո, «Խաբեբաները» հասկանում են, որ գաղտնիքներն ու ստերը շատ ավելի խորն են, քան նրանք կարծում էին, և պետք է գտնել մի ճանապարհ է մեկընդմիշտ ջրի երես հանելու "Ա"-ին։

Ծանոթագրություններ
------------------

1. ↑  Bibel, Sara (2014 թ․ հունիսի 9). "'Pretty Little Liars' Renewed For Seasons Six & Seven by ABC Family". *TV by the Numbers*. Արխիվացված է the original 2015 թ․ դեկտեմբերի 20-ին. Retrieved 2016 թ․ հունվարի 13. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Aguilera, Leanne (2016 թ․ մարտի 16). "EXCLUSIVE: 'Pretty Little Liars' Boss Talks Season 7 Secrets, Amping Up the Sex and the 'PLL' Movie!". *Entertainment Tonight*. Retrieved 2016 թ․ մարտի 17.
3. ↑  King, I. Marlene (2016 թ․ մարտի 17). "Season 7 premiere title is "Tic Tock, Bitches" @ThexCreator". *Twitter*. Retrieved 2016 թ․ մարտի 17.
Անվան այլ կիրառումների համար տե՛ս՝ Բեր (այլ կիրառումներ)

**Բեր** (անգլ.՝ Bear River), գետ Վայոմինգ նահանգի հարավ-արևելքում, Այդահո նահանգի հարավ-արևելքում, Յուտա նահանգի հյուսիս-արևելքում։ Երկարությունը 760 կմ։ լողավազանի տարածքը՝ 18 197 կմ²։ Գետաբերանից 6 կմ բարձր ջրի միջին սպառումը 68 մ³/վ։ Այն թափվում է Մեծ աղի լիճ։

Նկարագրություն
--------------

Գետը սկիզբ է առնում Յուտա նահանգի հյուսիս-արևելքից, Սամիտի լեռնաշղթայի հյուսիսից։ Բեր անունով գետը սկիզբ է առնում երկու՝ Հայդեն-Ֆորկ և Ստիլլուոտեր-Ֆորկ վտակների միախառնումից։ Հայդեն Ֆորկ գետը սկիզբ է առնում հյուսիսից՝ Հայդենի լեռնանցքից, արևմուտքից՝ Հայդեն Պիկ լեռներից։ Ստիլլուոտեր-Ֆորկ ակունքը գտնվում է Բեյսին սարահարթի վրա, որը շրջապատված է Հայդեն Պիկ, Ագասիս և Սպրիդ-Իգլ-Պիկ լեռներով՝ բարձրությունը 3000 մ է։

Հայդեն-Ֆորկի և Ստիլլիուոտեր-Ֆորկի գետերի միախառնվելով հոսում են դեպի Վայոմինգ նահանգի հարավ-արևմուտք, անցնում Էվանսթոն և թեքվում է հյուսիս-արևմուտք դեպի Այդահո նահանգի Բեր-Լեյկ շրջան։ Սոդա Սպրինգ քաղաքում գետը կտրուկ շրջվում է դեպի հարավ, և նորից մտնում է Յուտայի տարածք, որտեղ հոսում է Կորնիշ և Նյուտոն քաղաքներով։ Այստեղ՝ գետի վրա կա ջրամբար, որտեղ նրան միանում է Լիտլ-Բեր վտակը։ Այնուհետև գետը հոսում է Բերի հովտով, ընդունում Մալադ վտակը և թափվում Մեծ աղի ծովի հյուսիսարևելյան ծովածոցը, Բերիգում քաղաքից մոտ 16 կմ հյուսիս-արևելք։ Իր ողջ ընթացքում գետը կազմում է մի մեծ հսկայական հանգույց և կատարում մեծատառ U տառի նման շրջադարձ՝ շրջանցելով Ուոսատչ լեռնաշղթան։

Նախկինում Բերը Սնեյկ գետի վտակն էր, բայց լավային հոսքերը գետին ստիպել են փոխել իր հունը՝ դեպի Սոդա-Սպրինգս քաղաքի հյուսիս և հոսել հարավային ուղղությամբ թափվելով Բոննեվիլ լիճ։

Պատմություն
-----------

Մինչ եվրոպացիների գալն այստեղ ապրել են շոշոնի ցեղերը։ Առաջին տրապերներն այստեղ եկել են հյուսիսից՝ Սնեյկ գետի ավազանից 1812 թվականին։ 1843 թվականին գետի ավազանը ուսումնասիրել է Ջոն Ֆրինմոտը։

Ծանոթագրություններ
------------------

1. ↑  "USGS Gage #10126000 on the Bear River near Corinne, Utah (Average Annual Discharge)". *National Water Information System*. U.S. Geological Survey. 1950-present. Արխիվացված է the original 2012 թ․ հուլիսի 10-ին. Retrieved 2010 թ․ հունիսի 13. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "USGS Gage #10126000 on the Bear River near Corinne, Utah". *National Water Information System*. U.S. Geological Survey. Արխիվացված է the original 2012 թ․ հուլիսի 10-ին. Retrieved 2010 թ․ հունիսի 13. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ սովետական (1 հրտ.) |
|  |
| Չափորոշչային վերահսկողություն | LCCN: sh93004501 · VIAF: 315133350 · WorldCat VIAF: 315133350 |

 |
**Սոզվինսկայա** (ռուս.՝ Созьвинская), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է №8157 անանուն վտակի աջ ափին՝ 4 կմ հեռավորության վրա։ Գետի երկարությունը կազմում է 11 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300212103000081588
* Կոդը ըստ հիդրոլոգիական հետազոտության (ՌԴ) — 103008158
* Ավազանի կոդը — 03.05.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Սոզվինսկայա". Արխիվացված from the original on 2012 թ․ օգոստոսի 10. Retrieved 2015 թ․ օգոստոսի 3.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
**Սլովենիայի գրողների միություն** (սլովեն.՝ Društvo slovenskih pisateljev), Լյուբլյանայում հիմնադրված սլովենացի գրողների շահույթ չհետապնդող ընկերություն։

Պատմություն
-----------

Սլովենիայի գրողների միությունը հիմնադրվել է 1872 թվականի ապրիլի 21-ին Լյուբլյանայում սլովենացի քահանա, գրող, մանկավարժ Դավորին Տրստենյակի նախաձեռնությամբ, ով դարձել է ընկերության առաջին նախագահը։ Իր գործունեության ընթացքում կազմակերպությունը հանդես է եկել տարբեր անուններով, իր ներկայիս անունը ստացել է 1968 թվականին՝ «Društvo slovenskih pisateljev»: Ընկերությունը գրական հարթակ է գրողների, բանաստեղծների, դրամատուրգների, էսսեիստների համար, ովքեր նպաստում են ընդհանուր սոցիալ-մշակութային հետաքրքրությունների զարգացմանը։

Միության ջանքերով արտերկրում խթանվում է սլովեներեն գրականությունը։ Միջազգային գործունեության շրջանակներում ներառված են շփումները մշակութային հաստատությունների և գրողների միությունների հետ ամբողջ աշխարհում, համագործակցություն գրական ամսագրերի հետ։ Միությունն ունի իր սեփական հրատարակչությունը՝ «Litterae slovenicae» (մինչև 1991 թվականը՝ «Le Livre Slovène»), որը հրատարակում է քաղվածքներ, բանաստեղծություններ, սլովենացի գրողների կարճ պատմվածքների թարգմանություններ՝ սլովենական գրականությունը հասանելի դարձնելով համաշխարհային լսարանի համար։

Միությունը շնորհում է ամենամյա Վիլենիցա մրցանակ Կենտրոնական Եվրոպայի հեղինակներին գրականության բնագավառում ձեռքբերումների համար։ Մրցանակաբաշխությունը տեղի է ունենում Վիլենիցա քարանձավում։ 1986 թվականից միությունը շնորհում է նաև ամենամյա Յենկո մրցանակ՝ վերջին երկու տարիների սլովեներեն հրապարակված լավագույն բանաստեղծական հավաքածուի համար։

Ծանոթագրություններ
------------------

1. ↑  "History of the Slovene Writers' Association". *Slovene writers' portal* (in Slovenian). DSP Slovene Writers' Association. Արխիվացված է the original 2011 թ․ նոյեմբերի 14-ին. Retrieved 2011 թ․ նոյեմբերի 15.`{{cite web}}`: CS1 սպաս․ չճանաչված լեզու (link)
2. ↑  Slovenia Culture Profile, a site was created in partnership with the Ministry of Culture of Slovenia and the British Council Slovenia
3. ↑  "Vilenica Festival official site". Արխիվացված է the original 2019 թ․ օգոստոսի 14-ին. Retrieved 2017 թ․ մարտի 22.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 12354128m · CONOR: 286975075 · GND: 10120159-X · ISNI: 0000000109426022 · LCCN: n88221172 · NKC: kn20051013038 · NLA: 36020670 · NUKAT: n2007087235 · VIAF: 135866935 · WorldCat VIAF: 135866935 |

 |

 |
**Սիրահարների կամար** (ռուս.՝ Арка влюблённых), ժամանակակից տեսարժան վայր Կազան քաղաքում։

Նկարագրություն
--------------

Կառուցվել է 1930-ական թվականներին։ Գտնվում է «Սև լիճ» զբոսայգու մուտքի մոտ՝ Լոբաչևսկի փողոցի կողմից։ Սպիտակ ներկված բետոնե կամարն էլիպսաձև է, որի շնորհիվ այն ունի ակուստիկ ազդեցություն. եթե երկու հոգի գտնվում են կամարի տարբեր կողմերում և շշուկով խոսում են, նրանք միմյանց հիանալի լսում են։

Կամարը տեղի բնակիչների սիրված վայրերից է։ Ենթադրվում է, որ կամարը նպաստում է հարաբերությունների ամրապնդմանը և դրա շնորհիվ ստեղծվում են ամուր ընտանիքներ։ Տեղի բանաստեղծները դրա պատվին բանաստեղծություններ են ձոնում։ Կամարն անցնելուց հետո կարելի է շարունակել զբոսանքն այգում, որի վերջում գտնվում է Սև լիճ։ Այգում կան հարմարավետ խանութներ, իսկ կամարի մոտ գործում է սրճարան։

Հեղինակ
-------

Կամարի հեղինակների շուրջ լեգենդներ կան։ Նրանցից մեկի համաձայն այս կամարի նախագծերը հայտնաբերվել են 
ռուս մաթեմատիկոս Նիկոլայ Իվանովիչ Լոբաչևսկու մոտ։ Երբեմն որպես նախագծի հեղինակ օգտագործվում է Իգոր Նիկոլաևիչ Գերասիմովի անունը։ Տեղացի պատմաբանները հակված են այն փաստին, որ նախագծի հեղինակը շարքային խորհրդային ճարտարապետ է, որը ցանկանում էր մնալ անհայտ։

Ծանոթագրություններ
------------------

1. ↑  "Арка влюбленных". Արխիվացված է the original 2018 թ․ մայիսի 19-ին. Retrieved 2018 թ․ մայիսի 15. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Սիրահարների կամար

Արտաքին հղումներ
----------------

* Парк "Чёрное Озеро" и Арка влюблённых
**Սնոֆրիսք** (նորվ.՝ *Snøfrisk*՝ «թարմ, ինչպես ձյունը», կարդացվում է նաև **սնյոֆրիսկ**), սերուցքային նորվեգական պանրի տեսակ։ Պատրաստվում է 80 % այծի կաթից և 20 % կովի սերուցքից։

Պատմություն
-----------

Պանիրն առաջին անգամ ներկայացվել է Լիլեհամերում 1994 թվականի Օլիմպիական խաղերի ժամանակ։

Բաղադրություն
-------------

Նորվեգական «TINE» կազմակերպությունն արտադրում է «Սնոֆրիսքը» երկու տարբերակով՝ այծի կիսակոշտ պանիր «Սնոֆրիսք» և թարմ լոռային սերուցքային «Սնոֆրիսք»՝ կովի սերուցքի հավելումով։ Թողարկվում է բրգաձև պլաստիկ տուփերով, ինչպես դասական, այնպես էլ տարատեսակ հավելումներով՝ սնկեր, սամիթ, կարմիր սոխ և այլն։

Այծի կիսակոշտ *Snøfrisk hard cheese* պանիրը, որը թողարկում է նույն ապրանքանիշը, ունի մանր կլոր անցքեր, սպիտակ գույն, պատրաստվում է ամբողջությամբ պաստերիզացված այծի կաթից։ Կազմությամբ առաձգական է, համն արտահայտիչ է, փոքր-ինչ թթու, հագեցած։ Աղը կազմում է միջինը 1.5 %

Կիրառում
--------

Պանիրը հարմար է բուտերբրոդների, աղի ակրատների, «շվեդական սեղանի» համար։ Սնոֆրիսքը կարող է նաև հանդես գալ որպես սերուցքի, թթվասերի կամ սոուսներում ու շոգեխաշման ժամանակ սերուցքային կրեմի այլընտրանք։ Նաև կարող է կիրառվել սերուցքային աղանդերի և մրգերով ու հատապտուղներով կարկանդակների համար։

Ծանոթագրություններ
------------------

1. ↑  "Jarlsberg.com | Snøfrisk". Արխիվացված է the original 2010 թ․ հունվարի 26-ին. Retrieved 2016 թ․ նոյեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Tine | Продукты | Snøfrisk". Արխիվացված է the original 2015 թ․ փետրվարի 22-ին. Retrieved 2016 թ․ նոյեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Սնոֆրիսք. պատմություն, բաղադրատոմսեր
* Սնոֆրիսք *TINE* ընկերության կայքում Archived 2010-01-26 at the Wayback Machine. (անգլ.)
Բիֆքեյքի օրինակ
**Բիֆքեյք** (անգլ.՝ beefcake, «միս» և «տորթ» բառերից), անգլերեն տերմին. գովազդային նպատակներով (առևտրական արտադրականքի նկատմամբ ուշադրությունը բարձրացնելու նպատակով) տղամարդու ամբողջական կամ մասամբ մերկ լուսանկար։ Ցուցադրության թիրախային լսարան կարող են լինել ինչպես կանայք, այնպես էլ տղամարդ սպառողները։ Երբեմն «Բիֆքեյք» են անվանում մոդելին, որի մարմինը որպես հիմք են վերցրել, օրինակ, պատառների համար։

Առաջին անգամ տերմինն օգտագործել է հոլլիվուդյան մեկնաբան Սինդի Սկոլսկին։

Ընդունված է արական մարմինը ներկայացնել որոշակի ոճով, սովորաբար դա հիպերմկանային, ագրեսիվ ոճ է։ Հայտնի ոճերից մեկն է մինչև գոտկատեղը մերկ ուժեղ տղամարդ, զարգացած մկանային համակարգով և գեղեցիկ մարմնով մոդել կամ հայտնի աստղ, օրինակ, կինոդերասան։ Հագուստի օգտագործումը հասցվում է նվազագույնի։ Բիֆքեյքն ակտիվորեն օգտագործվում է հեռուստագովազդում, պաստառներում, տղամարդկանց (և կանանց) ամսագրերում։ Որոշումները կարող են զանազան լինել՝ միայն կիսավարտիքով տղամարդկանցից մինչև վերնաշապիկի կոճակները բացած և արձակած տղայից։

Մկանոտ տղամարդկանց լուսանկարները հաճախ օգտագործվում են հետևյալ արտադրանքների գովազդի մեջ՝ քաշի վերահսկման դասընթացներ, բոդիբիլդինգ, սպորտային մարզասարքեր, դիետա, տղամարդու դեզոդորանտներ։

Ծանոթագրություններ
------------------

1. ↑  "*Film Genre 2000: New Critical Essays*". Արխիվացված from the original on 2021 թ․ հունվարի 8. Retrieved 2022 թ․ մայիսի 18.
2. ↑  p.120 Hofler, Robert *The Man Who Invented Rock Hudson* Carroll and Graf 2005

Արտաքին հղումներ
----------------

* Dictionary.com
* Shirtless Lifestyle Archived 2013-06-08 at the Wayback Machine.
**Սնուկեր Պլյուս** (անգլ.՝ Snooker Plus), սնուկերի փոփոխված վարկածն է։ Բիլիարդի այս տեսակը մտածել և մշակել է սնուկերիստ Ջո Դևիսը 1950-ականներին։ Այս խաղի տարբերակիչ առանձնահատկությունն այն է, որ ստանդարտ սնուկերից շատ են խաղի գնդակները։ Դևիսը ավելացրել էր ևս երկու՝ նարնջագույն և մանուշակագույն գնդակները, համապատասխանաբար 8 և 10 արժեքներով։ Այդ իսկ պատճառով խաղի ստեղծողը խաղն ավելի դիտարժան և սիրված դարձնելու համար ամենաբարձր բրեյքը փոխեց՝ դարձնելով ոչ թե 147, այլ 210 միավոր։ Նոր խաղի ներկայացումը եղավ 1959 թվականի հոկտեմբերի 26-ին, որի ժամանակ եղավ սնուկերի այդ տեսակի մրցաշարը։ Հետագայում՝ 1974 թվականին, Billiards & Snooker Control Council-ը հրապարակեց խաղի պաշտոնական կանոնները, սակայն Սնուկեր պլյուսը չունեցավ մեծ դիտողականություն։

Կանոններ
--------

Սնուկերի և Սնուկեր պլյուսի սկզբունքները նույնն են։ Ֆրեյմի սկզբում խաղային սեղանի վրա 15 կարմիր գնդակ պետք է տեղադրված լինի բրգաձև, իսկ 8 գունավոր գնդակներից յուրաքանչյուրը պետք գտնվի որոշակի տարածության վրա։ Խաղացողը հարվածում է իր ընտրած գնդակին։ Խաղացողները պետք է իրար հետևից գցեն նախ կարմիր, հետո նաև գունավոր գնդակները։

Գնդերի դիրքը Սնուկեր պլյուսում խաղից առաջ
* կարմիր գնդակ — 1 միավոր,
* դեղին գնդակ — 2 միավոր,
* կանաչ գնդակ — 3 միավոր,
* շագանակագույն գնդակ — 4 միավոր,
* կապույտ գնդակ — 5 միավոր,
* վարդագույն գնդակ — 6 միավոր,
* սև գնդակ — 7 միավոր,
* նարնջագույն գնդակ — 8 միավոր,
* մանուշակագույն գնդակ — 10 միավոր։

Ծանոթագրություններ
------------------

1. ↑  "Սնուկերի և Անգլիական բիլիարդի իրադարձությունների օրացույց". Արխիվացված է the original 2021 թ․ մայիսի 16-ին. Retrieved 2014 թ․ ապրիլի 30.
2. ↑  Handbook and rules of English billiards — snooker — volunteer snooker and snooker plus.

Արտաքին հղումներ
----------------

* Snookergames՝ խաղի կանոնները Archived 2014-02-01 at the Wayback Machine. (անգլ.)
Անվան այլ կիրառումների համար տե՛ս՝ Սիս Վոժ (այլ կիրառումներ)

**Սիս Վոժ** (ռուս.՝ Сысь-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիս Յու գետի ձախ ափին՝ 20 կմ հեռավորության վրա։ Գետի երկարությունը կազմում է 27 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000014794
* Կոդը ըստ հիդրոլոգիական հետազոտության (ՌԴ) — 103001479
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Սիս Վոժ". Արխիվացված from the original on 2012 թ․ օգոստոսի 10. Retrieved 2015 թ․ օգոստոսի 7.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
**Սնյեզնիկ լեռներ**, նաև՝ Սնյեժնիկ լեռներ(չեխ․՝ Králický Sněžník, լեհ.՝ Śnieżnik կամ լեհ.՝ Śnieżnik Kłodzki, գերմ.՝ Glatzer Schneegebirge), լեռնազանգված Արևելյան Սուդետներում՝ Չեխիայի և Լեհաստանի սահմանին։

Աշխարհագրություն
----------------

Տարվա մեծ մասը՝ մինչև ութ ամիս, լեռնազանգվածը ձնածածկ է։ Այդտեղից էլ ծագել է նրա անունը։ Քանի որ Լեհաստանում Սնյեժնիկ անունով լեռ կա նաև Դեչին քաղաքի մոտ (Դեչինսկի Սնյեժնիկ), լեռնազանգվածի անվանը ավելացվել է Կրալիկ ածականը և վերանվանվել է Կրալիցկի Սնյեժնիկ։ Ըստ մեկ այլ ստուգաբանության, լեռան անվան ծագումը կապում են լեռնազանգվածին մոտ գտնվող լեհական Կլոձկո քաղաքի անվան հետ։

Սնյեժնիկ լեռնազանգվածը Կրալիցկի Սնեժնիկ համանուն լեռնազանգվածի ամենաբարձր գագաթն է (1424 մ)։
Կրալիցկի Սնեժնիկը ջրբաժան գիծ է Սև ծովի (Մորավա գետ), Բալթիկ ծովի (Նիսա-Կլոձկա գետ) և Հյուսիսային ծովի (Լիպտովսկի ջրահոսք) ավազանների միջև։
1981 թվականին լեռնազանգվածի լեհական հատվածում հիմնվել է 288 քկմ մակերես զբաղեցնող Սնյեժնիկ լանդշաֆտային պարկը։ Ավելի ուշ՝ 1990 թվականին, չեխական կողմում հիմնադրվել է Կրալիցկի Սնյեժնիկ պետական արգելոցը։

Լեռնազանգվածի լեհական լանջին 1899-1973 թվականներին գոյություն է ունեցել քարե դիտաշտարակ, իսկ լեռնալանջին՝ տուրիստական բազա։ Ներկայումս Չեխիայի, Մորավիայի և Կլադայի կոմսությունների միջև սահմանն անցնում է Սնյեժնիկ լեռնագագաթով, իսկ նախկին տուրիստական բազայի տեղում կանգնեցված է փղի արձան.։

Լեռնազանգվածի լանջերին շատ են միջին և փոքր մեծության բնակավայրերը, որոնցից հայտնի են.

* Մենձիգուժե
* Գովորով
* Մենձիլեսյե
* Վիլկանուվ
* Դոմաշկուվ
* Սիեննա
* Կլետնո
* Բոլեսլավով
* Նովա Մորավա
* Յոդլուվ
* Իձիկուվ

Տես նաև
-------

* Սուդետներ

Ծանոթագրություններ
------------------

1. ↑  "Śnieżnik: szlak z Międzygórza. Schronisko i wieża widokowa". *Hasające Zające* (in լեհերեն). 2020 թ․ սեպտեմբերի 29. Retrieved 2022 թ․ ապրիլի 6.
2. ↑  "Кралицкий Снежник (Králický Sněžník)".`{{cite web}}`: CS1 սպաս․ url-status (link)(չաշխատող հղում)
**Սիերա Լեոնեի դրոշ** (անգլ.՝ Flag of Sierra Leone), Սիերրա Լեոնեի պետական խորհրդանիշներից մեկը՝ եռագույն դրոշի տեսքով։ Այն իրենից ներկայացնում է կանաչ, սպիտակ և կապույտ շերտեր։

Սիերա Լեոնեի դրոշը ընդունվել է 1961 թվականին՝ երկրի անկախությունից հետո և փոխարինել է բրիտանական գաղութային տարիներին ընդունված կապույտ դրոշին։

Պատմություն
-----------

Բրիտանացիները առաջին անգամ ոտք են դրել Սիերա Լեոնե 1787 թվականին, երբ որոշ բրիտանացի աբոլիցիոնիստներ Աֆրիկայի այս տարածքներում գնեցին 52 քառակուսի կիլոմետր (20 քառակուսի մղոն) հողակտոր։

Նրանք ստրկացնում էին Սիերա Լեոնեի աֆրիկացիներին՝ միաժամանակ գրավելով նոր տարածքներ։ 1808 թվականին Սիերա Լեոնեն դառնում է Բրիտանական կայսրության գաղութային տարածք։ Մեծ Բրիտանիայի տիրապետության շրջանում Սիերա Լեոնեն ընդունել է կապույտ դրոշ։ Այս դրոշը ստեղծվել է բրիտանական թագի մյուս երկրների օրինակով։

Դրոշի վրա պատկերված էր փիղ, արմավենի և լեռ՝ Սիերա Լեոնեի ազգային խորհրդանիշները, ինչպես նաև որպես հապավում գրվածք՝ երկրի բնագիր անվան սկզբնատառերով։

Այս դիզայնը վերցված էր Ոսկե ափի, Փղոսկրի ափի, Ճապոնիայի և Լագոսի գաղութային դրոշների օրինակով։ 1914 թվականին ընդունվում է նաև Սիերա Լեոնեի մյուս խորհրդանիշը՝ զինանշանը։ 1916 թվականին Մեծ Բրիտանիայի միջնորդությամբ փոխվում է երկրի դրոշը, սակայն միայն խորհրդանշող կապույտ գունդը։

1961 թվականին Սիերա Լեոնեն վերածվում է անկախ պետության։ Դրոշը եռագույն էր՝ կանաչ, սպիտակ և կապույտ գույներով։ 1963 թվականին ընդունվում է օրենք, որի համաձայն արգելվում է Սիերա Լեոնեի տարածքում վիրավորանքներ հնչեցնել դրոշի հասցեին, քանի որ այն բարեկամության խորհրդանիշն է։

Դրոշը ներկայացնում է երկիրը տարբեր միջազգային մրցույթներում և մարաթոններում, ինչպես նաև պետական կարևորության հանդիպումներում։

Պատմական դրոշներ
----------------

| Դրոշ | Ժամանակահատված | Use | Նկարագրություն |
| --- | --- | --- | --- |
|  | 1889–1914 | Սիերա Լեոնեի բրիտանական գաղութի դրոշ | կապույտ բրիտանական դրոշ, արմավենի, փիղ, լեռ |
|  | 1914–1961 | Սիերա Լեոնեի բրիտանական գաղութի դրոշ | բրիտանական դրոշ, աֆրիկացի, արմավենի |
|  | 1961-1971 | Եղիսաբեթ II-ի անձնական շտանդարտ |  |
|  | 1961-1971 | Սիերա Լեոնեի գեներալ-նահանգապետի շտանդարտ |  |

Ծանոթագրություններ
------------------

1. ↑  "Sierra Leone profile". *BBC News*. BBC. Retrieved 2014 թ․ հունիսի 10.
2. ↑  "History of Sierra Leone". Lonely Planet. Արխիվացված է the original 2020 թ․ նոյեմբերի 14-ին. Retrieved 2014 թ․ հունիսի 10. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Smith, Whitney (2013 թ․ հոկտեմբերի 30). "Flag of Sierra Leone". *Encyclopedia Britannica*. Encyclopedia Britannica, Inc. Retrieved 2014 թ․ հունիսի 10.
4. ↑  Kindersley, Dorling (2008 թ․ նոյեմբերի 3). *Complete Flags of the World*. Dorling Kindersley Ltd. p. 81. Retrieved 2014 թ․ հունիսի 10.
5. ↑  Castell, Horace (1961 թ․ ապրիլի 27). "Thousands Cheer At Independence For Sierra Leone". *Ottawa Citizen*. Reuters. p. 1. Retrieved 2014 թ․ հունիսի 10.
6. ↑  "Law Shields Flag". *The Milwaukee Sentinel*. Associated Press. 1963 թ․ ապրիլի 24. p. 11. Retrieved 2014 թ․ հունիսի 10.(չաշխատող հղում)
**Գյոլայսոր** (նաև՝ **Գյոլ Այսոր, Գյոլասոր, Այսորի, Գելայսոր, Կելասուր, Կելասուրի, Քեղ, Քեղա, Քեղ Այսորի**), նախկինում գյուղ Երևանի նահանգի Երևանի գավառում, իսկ սովետական տարիներին Արտաշատի շրջանում, Խոսրովի անտառում՝ Ազատ գետի վերին հոսանքում։ Գյուղը կազմավորվել է 1833 թվականին՝ Օսմանյան Կայսրության Մամդսան բնակավայրից տեղափոխված ասորի ընտանիքներով։ 1805 թվականից 20 ասորի ընտանիք Օսմանյան Կայսրության Մամդսան բնակավայրից տեղափոխվել են Հայաստան և բնակություն հաստատել Արտաշատի շրջանի Գյոլայսօր բնակավայրում։ Գյուղը քանդվել է 1949 թվականի մայիսի 3-ին։ 1960 թվականների վերջերից գյուղը պաշտոնապես լուծարված է։ Բնակիչների մեծ մասը հաստատվել է Վերին Դվինում․ Համաձայն Ղափանցյանի, գյուղի անունը ծագել է հին Կելասուրի ձևից։ 

**Բնակչությունը**

1831 թվականին գյուղում բնակվում էր 62 հոգի՝ բոլորը մուսուլման։ 1959 թվականին գյուղի բնակչությունը 148 էր, կազմված՝ հայ, ասորի և ադրբեջանցի բնակիչներից։ 1967 թվականին գյուղում կար 15 տուն՝ 80 հայ բնակիչներով։ 2014 թվականին տարածքում գոյություն ուներ 10 տնտեսություն, մոտ 50 բնակչով։

Բնակչության շարժը| Թվական | 1831 | 1873 | 1897 | 1926 | 1939 | 1959 | 1967 |
| Բնակչություն՝ հոգի | 62 | 240 | 782 | 404 | 702 | 148 | 80 |

Ծանոթագրություններ
------------------

1. 1 2 3 4  "Հայաստանի եւ հարակից շրջանների տեղանունների բառարան, Թ.Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան - Գյոլայսոր". *www.nayiri.com*. Retrieved 2020 թ․ հունվարի 9.
2. 1 2 3  "Հայաստանաբնակ ասորիների երեք հիմնախնդիրները". *Hetq.am*. Retrieved 2020 թ․ հունվարի 9.
3. ↑  "Hayzinvor.am". Retrieved 10.01.2020.
4. ↑  "Արարատի մարզպետարան". *ararat.mtad.am*. Արխիվացված է the original 2020 թ․ հունվարի 28-ին. Retrieved 2020 թ․ հունվարի 28.
5. ↑  Հակոբյան, Թաթուլ. "Վեդի/Արարատի շրջանի գյուղերը 1831 թվականին | Aniarc" (in ամերիկյան անգլերեն). Retrieved 2020 թ․ հունվարի 9.
6. ↑  Խաչատրյան, Գայանե (01․05․2014). "Բազմաթիվ խախտումներ՝ Խոսրովի անտառում". *168.am*. Retrieved 10․01․2020.
**Գյուղական վոդևիլ** (ռուս.՝ Деревенский водевиль), ռուսական տիկինիկային մուլտֆիլմ մեծահասակների համար, որը նկարահանել է Իվան Ուֆիմցևը ըստ իր կնոջ` Էլեոնորա Տադեի սցենարի։ Լեոնիդ Շվարցմանի հետ Ուֆիմցևը կենդանիների մասնակցությամբ ստեղծել է մի պատմություն անկեղծության, ազնվության, բարության և փոխօգնության մասին։

1994 թվականին թողարկվել է մուլտֆիլմի շարունակությունը` «Ախ այս աչքակապուկը» վերնագրով։

Սյուժե
------

Մի անգամ Անտարկտիդայից ռուսական ծայրամաս է տեղափոխվում մի պինգվին։ Նա հայտնվում է մի անասնագոմում, որտեղ ապրում են Ռոզալինդա կովը, Լաուրենսյա խոզը, Ռոմուալդ շունը, մի շնիկ, Օգնեսա և Իզաբել ընկերուհի հավերը, ինչպես նաև` համեստ բազմազավակ մայրիկ Պեստրուշկան։ Վերջինիս ամուսինը` աքաղաղ Ռոնալդուն, պտտվում է «PLAY BOY» գրությամբ շապիկով, ուշադրություն չի դարձնում ո՛չ կնոջը, ո՛չ ճուտիկներին և պարբերաբար հեռանում է բակից։ Պինգվինը տեսնելով դա` միանգամից սկսում է հոգ տանել Պեստրուշկայի և ճուտիկների մասին։ Երբ աքաղաղը վերադառնում է և սկսում է ելույթ ունենալ, պինգվին կռվի ժամանակ պոկում է հակառակորդի պոչի փետուրը և դուրս է շպրտում նրան, իսկ ինքը Պեստրուշկայի հետ թևերի տակ է առնում նրա երեխաներին և ձվից նոր դուրս եկած պինգվիններին։

Նկարահանող խումբ
----------------

* Սցենարի հեղինակ` Էլոնորա Տադե
* Ռեժիսոր` Իվան Ուֆիմցև
* Բեմադրող նկարիչ` Լեոնիդ Շվարցման
* Օպերատոր` Իգոր Դիանով
* Կոմպոզիտոր` Ալեքսեյ Շելիդին
* Ձայնային օպերատոր` Բորիս Ֆիլչիկով
* Նկարիչ-անիմատորներ` Սերգեյ Օլիֆիրենկո, Սերգեյ Կոսիցին, Վ. Գոլուբև
* Խմբագիր` Նատալյա Աբրամովա
* Մոնտաժող` Գ. Ֆիլատովա
* Տնօրեն` Ալինա Վլասովա
* Դերերը հնչյունավորել են
	+ Վսևոլոդ Լարիոնով
	+ Եվգենի Վեսնիկ
	+ Նադեժդա Ռումյանցևա
	+ Լյուդմիլա Գնիլովա
	+ Գերման Կաչին
	+ Վալենտինա Մալյավինա
	+ Ալեքսեյ Շելիգին

Վերաթողարկում DVD ձևաչափով
--------------------------

Մուլտֆիլմը DVD ձևաչափով բազմիցս վերաթողարկվել է մուլտֆիլմերի հավաքածուներում։

* «Հավիկ Ռյաբան,» Սոյուզմուլտֆիլմ ստուդիա, DVD ձևաչափ։ Տեսաերիզի վրա ընդգրկված են եղել հենևյալ մուլտֆիլմերը.

«Պապիկի, տատիկի և հավիկ Րյաբայի մասին» (1982), «Աքլորիկ, ոսկե կատարիկ» (1955), «Աքաղաղն ու ներկերը» (1964), «Ծուղրուղու», «Գյուղական վոդևիլ», «Հեքիաթ Գնդլիկ Բոքոնիկի մասին», «Ծղոտե ցլիկ», «Դեղնուկը», «Կար չկար, մի հավիկ կար»։

Ծանոթագրություններ
------------------

1. ↑  *Сергей Капков.* Иван Уфимцев // Наши мультфильмы / Арсений Мещеряков, Ирина Остаркова. — Интеррос, 2006. — ISBN 5-91105-007-2 "Արխիվացված պատճենը". Արխիվացված է the original 2007 թ․ օգոստոսի 31-ին. Retrieved 2019 թ․ հուլիսի 18. `{{cite web}}`: Cite has empty unknown parameter: `|dead-url=` (help)
2. ↑  DVD «Курочка Ряба»

Արտաքին հղումներ
----------------

* Գյուղական վոդևիլը մուլտֆիլմը «Անիմատոր.ռու» կայքում
* Գյուղական վոդևիլը youtube.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Animator.ru |

 |